CELEX: 22022D1053
Language: lt
Date: 1643932800000
Title: EEE jungtinio komiteto sprendimas Nr. 5/2022 2022 m. vasario 4 d. kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, bandymai ir sertifikavimas) [2022/1053]

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 175/9
               
            
         EEE JUNGTINIO KOMITETO SPRENDIMAS Nr. 5/2022
         2022 m. vasario 4 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, bandymai ir sertifikavimas) [2022/1053]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2021 m. sausio 29 d. Komisijos deleguotasis reglamentas (ES) 2021/577, kuriuo Europos Parlamento ir Tarybos reglamentas (ES) 2019/6 papildomas nuostatomis dėl informacijos, kuri būtina 112 straipsnio 4 daliai ir 115 straipsnio 5 daliai taikyti ir kuri turi būti įrašyta į to reglamento 8 straipsnio 4 dalyje nurodytą identifikavimo dokumentą, galiojantį visą gyvūno gyvenimo laikotarpį, turinio ir formato (1);
                  
               
                     (2)
                  
                  
                     į EEE susitarimą turi būti įtrauktas 2021 m. sausio 29 d. Komisijos deleguotasis reglamentas (ES) 2021/578, kuriuo Europos Parlamento ir Tarybos reglamentas (ES) 2019/6 papildomas duomenų apie antimikrobinių vaistų pardavimo apimtį ir naudojimą gyvūnams rinkimo reikalavimais (2);
                  
               
                     (3)
                  
                  
                     į EEE susitarimą turi būti įtrauktas 2021 m. kovo 8 d. Komisijos deleguotasis reglamentas (ES) 2021/805, kuriuo iš dalies keičiamas Europos Parlamento ir Tarybos reglamento (ES) 2019/6 II priedas (3);
                  
               
                     (4)
                  
                  
                     į EEE susitarimą turi būti įtrauktas 2021 m. sausio 8 d. Komisijos įgyvendinimo reglamentas (ES) 2021/16, kuriuo nustatomos su Sąjungos veterinarinių vaistų duomenų baze (Sąjungos vaistų duomenų baze) susijusios būtinos priemonės ir praktinė tvarka (4);
                  
               
                     (5)
                  
                  
                     į EEE susitarimą turi būti įtrauktas 2021 m. sausio 8 d. Komisijos įgyvendinimo reglamentas (ES) 2021/17, kuriuo pagal Europos Parlamento ir Tarybos reglamentą (ES) 2019/6 nustatomas rinkodaros leidimo sąlygų keitimų, kurių nereikia vertinti, sąrašas (5);
                  
               
                     (6)
                  
                  
                     į EEE susitarimą turi būti įtrauktas 2021 m. spalio 29 d. Komisijos įgyvendinimo reglamentas (ES) 2021/1904, kuriuo patvirtinamas bendro logotipo, skirto mažmeninei nuotolinei prekybai veterinariniais vaistais, dizainas (6);
                  
               
                     (7)
                  
                  
                     šis sprendimas, inter alia, susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įžanginės dalies 2 dalyje;
                  
               
                     (8)
                  
                  
                     šis sprendimas, inter alia, susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Susitarimas tarp Europos bendrijos ir Šveicarijos Konfederacijos dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose.
                  
               
                     (9)
                  
                  
                     remiantis 2021 m. gruodžio 10 d. EEE jungtinio komiteto sprendimu Nr. 371/2021 (7), deleguotieji reglamentai (ES) 2021/577 ir (ES) 2021/578 bei Įgyvendinimo reglamentas (ES) 2021/1904 netaikomi Lichtenšteinui;
                  
               
                     (10)
                  
                  
                     todėl EEE susitarimo I ir II priedai turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo I skyriaus 4.1 dalyje po 3b punkto (Komisijos įgyvendinimo reglamentas (ES) 2021/963) įterpiamas šis tekstas:
            
                        „3c.
                     
                     
                        
                           32021 R 0577: 2021 m. sausio 29 d. Komisijos deleguotasis reglamentas (ES) 2021/577, kuriuo Europos Parlamento ir Tarybos reglamentas (ES) 2019/6 papildomas nuostatomis dėl informacijos, kuri būtina 112 straipsnio 4 daliai ir 115 straipsnio 5 daliai taikyti ir kuri turi būti įrašyta į to reglamento 8 straipsnio 4 dalyje nurodytą identifikavimo dokumentą, galiojantį visą gyvūno gyvenimo laikotarpį, turinio ir formato (OL L 123, 2021 4 9, p. 3).
                        Šis aktas netaikomas Islandijai.“
                     
                  
         
            2 straipsnis
            EEE susitarimo II priedo XIII skyrius iš dalies keičiamas taip:
            
                        1.
                     
                     
                        22 punktas (Europos Parlamento ir Tarybos reglamentas (ES) 2019/6) papildomas taip:
                        
                                     
                                 
                                 
                                    „, su pakeitimais, padarytais:
                                    
                                                —
                                             
                                             
                                                
                                                   32021 R 0805: 2021 m. kovo 8 d. Komisijos deleguotuoju reglamentu (ES) 2021/805 (OL L 180, 2021 5 21, p. 3).“
                                             
                                          
                              
                  
                        2.
                     
                     
                        Po 22 punkto (Europos Parlamento ir Tarybos reglamentas (ES) 2019/6) įterpiamas šis tekstas:
                        
                                    „22a.
                                 
                                 
                                    
                                       32021 R 0016: 2021 m. sausio 8 d. Komisijos įgyvendinimo reglamentas (ES) 2021/16, kuriuo nustatomos su Sąjungos veterinarinių vaistų duomenų baze (Sąjungos vaistų duomenų baze) susijusios būtinos priemonės ir praktinė tvarka (OL L 7, 2021 1 11, p. 1).
                                    Reglamento nuostatos šio susitarimo tikslais pritaikomos taip:
                                    6 straipsnio 4 dalyje žodžiai „Sąjungos oficialiosiomis kalbomis“ pakeičiami žodžiais „EEE susitarimo Susitariančiųjų Šalių oficialiosiomis kalbomis“.
                                 
                              
                                    22b.
                                 
                                 
                                    
                                       32021 R 0017: 2021 m. sausio 8 d. Komisijos įgyvendinimo reglamentas (ES) 2021/17, kuriuo pagal Europos Parlamento ir Tarybos reglamentą (ES) 2019/6 nustatomas rinkodaros leidimo sąlygų keitimų, kurių nereikia vertinti, sąrašas (OL L 7, 2021 1 11, p. 22).
                                 
                              
                                    22c.
                                 
                                 
                                    
                                       32021 R 0578: 2021 m. sausio 29 d. Komisijos deleguotasis reglamentas (ES) 2021/578, kuriuo Europos Parlamento ir Tarybos reglamentas (ES) 2019/6 papildomas duomenų apie antimikrobinių vaistų pardavimo apimtį ir naudojimą gyvūnams rinkimo reikalavimais (OL L 123, 2021 4 9, p. 7).
                                 
                              
                                    22d.
                                 
                                 
                                    
                                       32021 R 1904: 2021 m. spalio 29 d. Komisijos įgyvendinimo reglamentas (ES) 2021/1904, kuriuo patvirtinamas bendro logotipo, skirto mažmeninei nuotolinei prekybai veterinariniais vaistais, dizainas (OL L 387, 2021 11 3, p. 133).“
                                 
                              
                  
         
            3 straipsnis
            
               Europos Sąjungos oficialiojo leidinio EEE priede skelbtini deleguotųjų reglamentų (ES) 2021/578 ir (ES) 2021/805 bei įgyvendinimo reglamentų (ES) 2021/16, (ES) 2021/17 ir (ES) 2021/1904 tekstai islandų ir norvegų kalbomis, taip pat Deleguotojo reglamento (ES) 2021/577 tekstas norvegų kalba yra autentiški.
         
         
            4 straipsnis
            Šis sprendimas įsigalioja 2022 m. vasario 5 d., jei pateikti visi pranešimai pagal EEE susitarimo 103 straipsnio 1 dalį (*), arba EEE jungtinio komiteto sprendimo Nr. 371/2021 įsigaliojimo dieną, iš šių datų pasirenkama vėlesnė.
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. vasario 4 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 123, 2021 4 9, p. 3.
         
            (2)  OL L 123, 2021 4 9, p. 7.
         
            (3)  OL L 180, 2021 5 21, p. 3.
         
            (4)  OL L 7, 2021 1 11, p. 1.
         
            (5)  OL L 7, 2021 1 11, p. 22.
         
            (6)  OL L 387, 2021 11 3, p. 133.
         
            (7)  Dar nepaskelbta Oficialiajame leidinyje.
         
            (*)  Konstitucinių reikalavimų nenurodyta.